Document ID: /roh_data/filtered/fineweb-2-filterrobots_roh.jsonl.gz/69309

Il cumainzamaint da la scoulina es per ün iffaunt, ma eir pels genituors, ün evinimaint important, chi porta cun se eir ün grand müdamaint i’l minchadi. Ils genituors surdaun la chüra da lur iffaunt ad üna mussedra e l’iffaunt as stu abiner cun üna nouva persuna da contact in ün nouv ambiaint. Perque seguan cò ün pêr infurmaziuns.
Las lezchas da la scoulina
In scoulina dess minch’ iffaunt gnir sustgnieu ed accepto in sieu svilup persunel. Perque es üna collavuraziun traunter mussedra, iffaunt e genituors ün importanta premissa. Cò chatta l’iffaunt ün ambiaint inua ch’el po giuver, scuvrir ed experimenter. El po ramasser egnas experienzas, schlargia sieu savair ed imprenda tar differentas activiteds bgeras
abilteds. A maun dad experienzas d’imprender vain l’iffaunt preparo pel müdamaint in scoula.